Aalborg Pirates kunne tirsdag aften indtage førstepladsen i MetalLigaen med en kamp mindre end Herning Blue Fox på andenpladsen. Det krævede dog en sejr hjemme over Odense Bulldogs, og det er ikke ligefrem en nem opgave. Det var dog gæsterne, der kunne juble til sidst, da de tog sejren hjem med 5-3. Skridt fra start - men godt igen Gæsterne kom bedst fra start, da Igor Merezhko bragte Odense Bulldogs i front med 1-0 halvvejs inde i første periode. Bulldogs-spillerne formåede at spille pucken simpelt ud af egen zone og lægge den videre til Igor Merezhko, der bragte gæsterne foran med 1-0. Kort efter fik fynboerne også kampens første powerplay-mulighed, da Lasse Bo Knudsen fik 2 minutter for Holding. Dog resulterede det ikke i flere mål til hundene. Det var dog tæt på, at hjemmeholdet fik scorede, da Mikkel Højbjerg kom frem til en kæmpe chance, da han pressede den puckhavende odense-spiller, hvilket endte i en kontramulighed, som Stefanos Lekkas afværgede flot. Aalborg Pirates fik dog udlignet inden pausen, da man fik sit første powerplay med få minutter igen. Det var Trevor Gooch, der sendte pucken til kaptajn Julian Jakobsen, som sikkert sendte den i målet til 1-1. Hjemmeholdet var også tæt på at bringe sig foran med 50 sekunder tilbage af perioden, da Jeppe Jul Korsgaard sendte pucken på stolpen. Derfor måtte piraterne nøjes med en 1-1-stilling til pausen og en undertalssituation i begyndelsen af første periode. Ping pong i anden periode Blot et minut inde i anden periode begyndte hjemmeholdet, hvor man slap, da Emil Marcussen ved sin første puck-berøring i perioden sendte piraterne i front med 2-1. Glæden var dog kort, for små to minutter senere fik Jesper Thörnberg udlignet til 2-2, da han sendte pucken i det fjerneste målhjørne. Alligevel var det aalborgenserne, som kunne gå glade til periodepausen, da Oskar Drugge med tre minutter igen bragte hjemmeholdet foran med 3-2. Det var godt og konsekvent angrebsspil af piraterne, der sendte venstrebacken til en scoringsmulighed, som sendte piraterne til pausen med en føring. Gæsterne kom stærkt igen Der gik præcis 19 sekunder før gæsterne fik udlignet til 3-3. Det var endnu en gang Jesper Thörnberg, der stod for Bulldogs scoringen. Piraterne havde efterfølgende en powerplay-mulighed, da Mathias H. Mølgaard fik 2 minutter for Interference, men denne gang blev det ikke til et mål denne gang. Odense-målmanden Stefanos Lekkas leverede også en kæmpe redning halvvejs i tredje periode, da han blockerede pucken på målstregen. Med seks et halvt minut igen tabte hjemmeholdet pucken i Odense-zonen, hvilket gæsterne fik straffet. Westin Michaud bragte nemlig gæsterne foran med 4-3, hvilket pludselig vendte kampen for hjemmeholdet, der igen skulle kæmpe for at sikre sig minimum et point. I kampens døende minut tog aalborgenserne derfor også målmand George Sørensen ud i et forsøg på at få udlignet og tvinge kampen ud i overtid. Det blev dog ingen success og istedet var det gæsterne, som fik scoret i tomt mål til 5-3. Det var Jesper Thörnberg, der for tredje gang i kampen fik straffet hjemmeholdet. Dermed måtte hjemmeholdet se sig slået med 5-3.

Opsummering:
Tirsdag aften tog de forsvarende The Double-mestre imod stærke Odense Bulldogs på fjerdepladsen.